《奉和霜降祀陵》
明代·黄克晦

金城西北万山头，翠积云蒸碧水流。
千古幽燕开白日，九朝陵寝甗清秋。
星辰影动祠官入，霜露寒生帝子愁。
广乐无声班欲定，似闻仙跸出松楸。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。